《重游清虚庵》
宋代·董嗣杲

夏初曾历此，信宿强舍去。
及其还城中，旅琐若羁驭。
凉秋复过时，又坐题诗处。
黄冠苦相佞，往往多过誉。
且谓笔力遒，真得鬼神助。
但将虚名污不具实眼觑。顾予欲栖止，
未有抛茅据。难忘整屐游，
赢得寘浮虑。地旷寘仙源，
野步岂宜遽。且须穷嵌岩，
何在事啖茹。只酌神泉清，
垢净不待滤。拨云峰下石，
晚霁且箕踞。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。